Lav et referat af nedenstående tekst:

Tekst:
Gyllebil væltet i Møllebækken Trafikulykken onsdag formiddag ved Essendrupvej syd for Aalborg, hvor en tankbil med gylle væltede, og slog hul, har givet en stor forurening af Møllebækken. Omkring 10 kubikmeter af tankbilens 35 kubikmeter, er løbet ud i Møllebækken. Beredskabscenter, Falck, Kommunen ... Beredskabscentret har sammen med Falck og teknikere fra Aalborg Kommune, kæmpet hele dagen, for at minimere omfanget af forureningen. Hullet i tankbilen er stoppet, og Falck har fået rejst tankbilen. Ansatte fra Himmerland Elforsyning har også været til stede. Højspændingsledninger lå under tankbilen, og de skulle afkobles før tankbilen kunne rejses. Fire slamsugere på arbejde Beredskabscentret har sat fire slamsugere i gang med at rense vandet i Møllebækken, og det er så småt begyndt at kunne ses. Beredskabsmester René Jensen fra Beredskabscentret sagde kl. 13.30 til TV2/Nord, at vandet i Møllebækken nu er ved at være nogenlunde klar. Han kunne dog ikke sige, i hvor lang tid endnu de skulle have slamsugerne på arbejde. Møllebækken har forbindelse til Lindenborg å.

Referat:
10 kubikmeter gylle er onsdag formiddag løbet ud i Møllebækken, og Beredskabscentret kæmper lige nu sammen med teknikere fra Aalborg Kommune, om at rense vandet.